27/04/2016 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión provisional de subvencións para limpeza de praias marítimas no 2016

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro.- Por acordo da Xunta de Goberno do 05/11/2015 aprobáronse as Bases reguladoras das convocatorias de subvencións dirixidas aos concellos e outras entidades locais, da Deputación Provincial da Coruña, ano 2016, publicadas no BOP núm.221, do 18/11/2015. Así mesmo, por acordo da Xunta de Goberno do 04/03/2016 aprobáronse as Bases específicas do Programa MA100 de subvencións para a limpeza de praias marítimas dirixido aos concellos da provincia da Coruña durante o exercicio 2016, que tamén foron publicadas no BOP núm.46, de 9/03/2016, a través da Base Nacional de Subvencións. O extracto da convocatoria foi aprobado por Resolución da Presidencia núm.5764/2016, de 10 de marzo, e publicada no BOP núm.51, de 16/03/2016, cuxo prazo de presentación de solicitudes finalizou o día 31/03/2016, ás 14:00 horas. Segundo.- De acordo coa base 8 das Bases reguladoras Xerais, por resolución núm.2016/7312, do 04/04/2016, designáronse os membros da Comisión Avaliadora, que celebrou a súa reunión o día 5 de abril de 2016. Terceiro.- A totalidade das solicitudes referidas nesta resolución foron presentadas dentro do prazo establecido na convocatoria e cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Cuarta.- Na partida orzamentaria 0520/17222/46201 do Orzamento Xeral desta Deputación para o exercicio 2016, documento contable A núm. de operación 220160008149, núm. de referencia 22016001586, existe consignación orzamentaria para facer fronte á concesión das subvencións propostas. Quinta.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, 1.- Conceder provisionalmente as subvencións aos concellos que se relaciona no Anexo, polos importes que se indican, con cargo á partida orzamentaria 0520/17222/46201, sendo o importe total proposto de 900.000,00 €. 2.- Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. A título informativo, publicar esta resolución no taboleiro de edictos e na páxina web da Deputación.3.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistimento da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 10 días sen que por parte dos solicitantes se formule desistimento expreso, a subvención considerarase aceptada tácitamente.4.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. A Coruña, 20 de abril de 2016 O PRESIDENTE, SECRETARIO XERAL, D. Valentín González Formoso D. José Luis Almau Supervía